***Návrh dodatku vyvesený na úradnej tabuli v obci Kvačany dňa: 21.11.2024***

***Dodatok vyvesený na úradnej tabuli v obci Kvačany dňa: 12.12.2024***

***Dodatok VZN nadobúda účinnosť dňa: 01.01.2025***

Obecné zastupiteľstvo v Kvačanoch vo veciach územnej samosprávy v zmysle § 6 ods. 1 a § 11 ods. 4 zákona č. 369/1990 Zb. o obecnom zriadení v znení neskorších právnych predpisov, v  zmysle § 6 ods. 24 zákona  č. 596/2003 Z. z. o štátnej správe  v školstve  a  školskej samospráve  a  o  zmene  a  doplnení  niektorých  zákonov  v znení neskorších  predpisov  a v zmysle § 28 ods.5, § 114 ods.6, § 140 ods. 9, 10 zákona č. 245/2008 Z. z. o výchove a vzdelávaní /školský zákon/ a o zmene a doplnení niektorých zákonov vydáva tento

**Dodatok č. 5 k Všeobecne záväznému nariadeniu Obce Kvačany č. 1/2019**

**o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Kvačany**.

VZN Obce Kvačany č. 1/2019 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Kvačany, schválené Obecným zastupiteľstvom v Kvačanoch, uznesením č. 9/7/2019, zo dňa 18.07.2019, ktoré nadobudlo účinnosť dňom 01.09.2019 sa mení nasledovne:

**Článok 3**

**Školský klub detí**

1/ Na čiastočnú úhradu nákladov spojených s činnosťou školského klubu detí v základných školách prispieva zákonný zástupca **mesačne na jedného žiaka sumou** **14,00 €**.

**Článok 4**

**Školská jedáleň**

6/ Výška príspevku na čiastočnú úhradu nákladov za poskytnutie stravy na jedlo vydané na jeden deň stanovuje obec takto:

Tabuľka č. 1 – prehľad príspevkov pre detských stravníkov

|  |  |  |  |  |  |  |  |
| --- | --- | --- | --- | --- | --- | --- | --- |
| Veková kategória | Finančný limit na potraviny /zo stravného/ | Výška celkovej réžie v EUR / mesiac | Spolu cena za stravné v EUR | Z toho dotácia na podporu výchovy k stravovacím návykom dieťaťa/žiaka | Z toho príspevok zákonnéhozástupcu /rodiča/ | Z toho príspevok zriaďovateľa | Vratná zálohová platba |
| desiata | obed | olovrant |
|  |  |  |  |  |  | Nákup potravín | Réžia | Nákup potravín | Réžia |  |  |
| Deti v materskej škole  | 0,50 | **1,20** | 0,40 | **9,00/mes** | **2,10** | **0,00** |  | **2,10/deň** | **9,00/mesiac** | 0,00 |  |
| Deti v materskej škole (posledný ročník MŠ) | 0,50 | **1,20** | 0,40 | **9,00/mes** | **2,10** | **1,40** |  | **0,70/deň** | **9,00/mesiac** | 0,00 |  |
| Žiaci v základnejškole ( I. stupeň) |  | **1,70** |  | **9,00/mes** | **1,70** | **1,70** | **0,40** |  | **9,00/mesiac** | 0,00 | **50,00\*** |
| Žiaci v základnejškole (II. stupeň) |  | **1,90** |  | **9,00/mes** | **1,90** | **1,90** | **0,40** |  | **9,00/mesiac** | 0,00 | **50,00\*** |

\* Rodič stravníka k 1.9. a k 1.2. školského roka poukáže zálohu 25 € (spolu 50,- €) na účet ŠJ Kvačany, ktorá bude v priebehu školského roka použitá na zaplatenie objednaných ale neodobratých jedál v plnej výške ceny obeda. Vyúčtovanie zálohy prebehne v mesiaci júl.

Tabuľka č. 2 – prehľad príspevkov pre dospelých stravníkov

|  |  |  |  |  |  |  |
| --- | --- | --- | --- | --- | --- | --- |
| Veková kategória | Finančný limit na potraviny / zo stravného/ | Výška celkovej réžie v EUR / obed | Cena stravného spolu v EUR | Z toho príspevok zamestnávateľa v EUR | Z toho príspevok zo SF v EUR | Z toho príspevok zamestnanec / stravník |
| obed |
| Dospelí ( zamestnanci ZŠ, MŠ, OÚ ) | 2,40 | 3,10 | **5,50** | 3,03 | 0,30 | **2,17** |
| Dospelí ( cudzí stravníci ) | 2,40 | 3,10 | **5,50** |  |  | **5,50** |
| Dôchodcovia po dosiahnutí 62 rokov  | 2,40 | 2,60 | **5,00** |  |  | **5,00** |

**Článok 5**

**Záverečné ustanovenia**

1/ Tento dodatok bol schválený Obecným zastupiteľstvom Kvačany dňa 10.12.2024 uznesením č. 19/12/2024.

2/ Tento dodatok všeobecne záväzného nariadenia nadobúda účinnosť dňa 01.01.2025.

3/ Ostatné ustanovenia VZN Obce Kvačany č. 1/2019 **o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Kvačany** **a Dodatku č. 1 a 2** sa nemenia.

........................................................

 Jozef Grúň

 starosta obce Kvačany